: কথা হল আমরা নারী সব পারি। সেই ছোটবেলা থেকে যখন একটু একটু করে চলতে শিখেছি, মা বলল ভাইকে কোলে নে তো! পারব কিনা না জেনে বলল– পারবি পারবি। তারপর বেড়ে ওঠা বাড়ির বড়রা বলল –একটু চা কর তো, পারতে তো হবে মেয়ে তো। এরপর ঘর গোছানো, রান্না করা, সেলাই করা, কর করতে করতে শিখে যাবে। এরপর স্বামীর হাত ধরে আসা তার জীবনের সব ভার গ্রহণ করা। বাচ্চা সামলানো, স্কুলে আনা নেওয়া, লেখাপড়ার দায়িত্ব, সব নাকি আমরা পারি। এরপর হয়ত বলল বাজারটাও তুমি কর, তুমি আমার চেয়ে ভালো পার। এরপর চাকরি সেই ঘরকন্নার কাজ থেকে দেশ পরিচালনা পর্যন্ত সব পারি। আসলে আমরা পারি, হাসতেও পারি, হাসাতেও পারি। কাঁদতেও পারি, কাঁদাতেও পারি। আবার ভালোবাসা দিয়ে সবার মন ভরিয়ে দিতে পারি। সর্বোপরি আমি নারী– সব পারি।